**รายงานการประชุมสำนักงานพัฒนาชุมชนอำเภอนครไทย**

ครั้งที่ 1 /๒๕๕9

**วันที่ 21 มกราคม ๒๕๕9 เวลา 15.00 น.**

**ณ ห้องประชุมสำนักพัฒนาชุมชน อำเภอนครไทย**

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับ** | **รายชื่อ** | **ตำแหน่ง** | **ลายมือชื่อ** |
| **1** | **ว่าที่ ร.ต. สุนิมิต ชุ่มพงษ์** | **พัฒนาการอำเภอนครไทย ประธาน** |  |
| **2** | **จ.ส.ต. อนันท์ สามภักดี**  | **นักวิชาการพัฒนาชุมชนชำนาญการ** |  |
| **3** | **นาย สาคร แก้วบัวรมย์** | **นักวิชาการพัฒนาชุมชนชำนาญการ** |  |
| **4** | **นาย กิตติชัย เชื้อหมอ** | **นักวิชาการพัฒนาชุมชนปฏิบัติการ** |  |
| **5** | **นาย สุชาติ ลีหกุล** | **นักวิชาการพัฒนาชุมชนปฏิบัติการ** |  |
| **6** | **นาย อภิชัย สุภา** | **นักวิชาการพัฒนาชุมชนปฏิบัติการ** |  |
| **7** | **นาย ชญาน์วัต ผิวผ่อง** | **อาสาพัฒนา(อสพ.)** |  |

**ผู้ไม่มาเข้าร่วมประชุม นาย ณัฐฑาวุฒิ ศรีขำมี นักวิชาการพัฒนาชุมชนชำนาญการ**

**เริ่มประชุมเวลา 15.00 น.**

**ระเบียบวาระที่ ๑ เรื่องประธานแจ้งให้ที่ประชุมทราบ**

๑.๑ นางณัฎฐิยาภรณ์ ศรีสุบรรณ์ พัฒนาการจังหวัดพิษณุโลก และนักวิชาการพัฒนาชุมชนจังหวัดพิษณุโลก มีกำหนดติดตามการพัฒนาผู้ผลิตผู้ประกอบการ OTOP และการพัฒนาผลิตภัณฑ์ OTOP ในวันที่ 27 มกราคม 2559

1.2 การติดตาม นิเทศ และตรวจสอบคุณภาพการจัดเก็บ จปฐ. ในวันที่ 21 มกราคม 2559 สามารถทำได้ค่อนข้างดี มีบางข้อที่ต้องปรับปรุง

**มติที่ประชุม** รับทราบ

**ระเบียบวาระที่ ๒** **รับรองรายงานการประชุม ครั้งที่ 12/๒๕๕๘ วันที่ 4 ธันวาคม ๒๕๕๘**

**มติที่ประชุม** รับรองรายงานการประชุม ครั้งที่ 12/2558 วันที่ 4 ธันวาคม 2558

**ระเบียบวาระที่ ๓** **เรื่องสืบเนื่อง**

**3.1** **งานยุทธศาสตร์การพัฒนาชุมชน**

3.1.1 การดำเนินงานกองทุนแม่ของแผ่นดิน ปี 2559

๑) การตรวจสุขภาพกองทุนแม่ของแผ่นดิน ปี 2548 - 2558

ให้ดำเนินการบันทึกผลการตรวจสุขภาพฯ ผ่านระบบโปรแกรมบันทึกผลการตรวจสุขภาพฯ (ศูนย์ข้อมูลกลาง) ทางเว็บไซต์กรมการพัฒนาชุมชน ให้แล้วเสร็จภายในวันที่ 29 กุมภาพันธ์ 2559

**มติที่ประชุม** รับทราบและถือปฏิบัติ

**3.2 ฝ่ายอำนวยการ**

๓.2.1 แนวทางการเบิกจ่ายงบประมาณ ประจำปี ๒๕๕๙ เพื่อให้บรรลุเป้าหมายตามที่กำหนด ในไตรมาสที่ ๒

๑) จัดทำแผนการดำเนินงานโครงการ/กิจกรรมที่มีระหว่างเวลาใกล้เคียงกัน /ต่อเนื่อง ให้รวมโครงการ/กิจกรรมและขอยืมเงินราชการในฉบับเดียวกัน ส่งจังหวัดก่อนดำเนินการอย่างช้า ๕ วันทำการ โดยจัดทำสัญญายืมเงิน จำนวน ๒ ชุด พร้อมหลักฐานที่เกี่ยวข้อง ได้แก่ สำเนาโครงการ สำเนาหนังสือโอนเงินประจำงวด งบหน้าการยืมเงิน รายละเอียดงบประมาณที่ยืมเงิน กำหนดการประชุม/ตารางฝึกอบรม

๒) จัดซื้อ/จัดจ้างพัสดุ ก่อนดำเนินการ (ยกเว้นการจัดซื้อ/จัดจ้างพัสดุที่จะต้องดำเนินการระหว่างดำเนินการ) การดำเนินการจัดจ้างขอให้ติดอากรแสตมป์ (๑,๐๐๐ บาท/๑ บาท)

๓) ส่งใช้เงินยืมราชการโครงการ/กิจกรรม ภายใน ๓๐ วัน หลังจากรับเงิน

ขอความร่วมมือ ตรวจสอบเอกสาร หลักฐานประกอบการเบิกจ่ายให้ครบถ้วนก่อนส่งด้วย ให้ผู้ขอยืมเงินราชการเป็น ผู้เซ็นชื่อจ่ายเงินในใบสำคัญรับเงิน หรือหลักฐานการจ่ายเงินทุกประเภท

๔) โครงการ/กิจกรรม และงบบริหาร ในไตรมาสที่ ๑ - ๒ ขอให้ดำเนินการเบิกจ่ายให้แล้วเสร็จภายในวันที่ ๑๕ มีนาคม ๒๕๕๙

๕) การส่งหลักฐานในการเบิกจ่าย/การยืมเงิน ขอให้ตรวจสอบความถูกต้องและครบถ้วนก่อนส่งเบิก เพื่อความรวดเร็ว และป้องกันการสูญหายของเอกสาร หากจัดส่งไม่พร้อมกัน

**มติที่ประชุม** รับทราบและถือปฏิบัติ

**ระเบียบวาระที่ ๔ เรื่องสั่งการ**

 **4.1 งานยุทธศาสตร์การพัฒนาชุมชน**

4.1.1 การสนับสนุนการดำเนินงานตามมาตรการส่งเสริมความเป็นอยู่ของประชาชนในระดับหมู่บ้าน

เนื่องจากกรมการพัฒนาชุมชน ให้ดำเนินการ ดังนี้

1) ช่วงรายงานจะครบกำหนดวันที่ 29 มกราคม 2559

2) การรายงานต้องเข้มงวดและตรงเวลา

3) ปรับปรุงข้อมูลให้ถูกต้อง เป็นปัจจุบัน ถ้าไม่มีการเปลี่ยนแปลงข้อมูล ให้เปลี่ยนหัวรายงานแล้วส่งทาง E-mail เพื่อเป็นหลักฐาน

พัฒนาการอำเภอ กำชับให้เจ้าหน้าที่พัฒนาชุมชน รายงานผลการดำเนินงานตามแบบฟอร์มที่กำหนด ทุกวันอังคาร ก่อนเที่ยงของทุกสัปดาห์จนกว่ากรมจะแจ้งยกเลิกการรายงาน ทาง E-mail: Boontham2511@Gmail.com เพื่อเป็นหลักฐานการรายงาน

**มติที่ประชุม** รับทราบและถือปฏิบัติ

4.1.2 การรายงานโครงการตลาดนัดชุมชน ไทยช่วยไทย คนไทยยิ้มได้ ขอให้ดำเนินการ ดังนี้

1) รายงานแบบ จ.1, จ.2 และแบบรายงานการดำเนินงานจัดตลาดนัดชุมชน (รวม 3 แบบ) ทุกวันที่ 29 ของเดือน

2) ดำเนินการตามหลักเกณฑ์การดำเนินงาน “ตลาดนัดชุมชนไทยช่วยไทยคนไทยยิ้มได้” โดยให้ศึกษาหลักเกณฑ์การดำเนินงาน และรายงานทาง E-mail: Boontham2511@Gmail.com นั้น

พัฒนาการอำเภอ ให้ยึดหลักเกณฑ์และแนวทางการดำเนินงาน พร้อมส่งรายงานทุก วันที่ 29 ของเดือน เนื่องจากถือเป็นนโยบายของรัฐบาล โดยทบยอดยกมาตั้งแต่เดือนตุลาคม 2558

**มติที่ประชุม** รับทราบและถือปฏิบัติ

4.1.3 การติดตามการดำเนินโครงการริเริ่มสร้างสรรค์ จังหวัดพิษณุโลก ประจำปีงบประมาณ ๒๕๕๙ (โครงการพิษณุโลก เพชรน้ำหนึ่ง)

จาการดำเนินงานตามโครงการฯ ระหว่างเดือนพฤศจิกายน – ธันวาคม 2558 ยังไม่ได้ดำเนินการอบรมทีม D๒ และทีม D๓ เนื่องจากต้องเร่งดำเนินการกิจกรรม/โครงการตามยุทธศาสตร์กรมฯไตรมาส ๑ ดังนั้นเพื่อให้การดำเนินงานตามโครงการพิษณุโลกเพชรน้ำหนึ่งเป็นไปด้วยความเรียบร้อยและมีประสิทธิภาพ

พัฒนาการอำเภอ ให้ดำเนินการตามแผนปฏิบัติการ และเก็บรายการหลักฐานเชิงประจักษ์ในแต่ละขั้นตอน โดยการอบรมทีม D๒ และทีม D๓ ต้องมีการทดสอบความรู้ความเข้าใจก่อน - หลัง และสรุปผลส่งให้จังหวัด

**มติที่ประชุม** รับทราบและถือปฏิบัติ

**๔.2 งานสารสนเทศการพัฒนาชุมชน**

๔.๒.๑ การบริหารการจัดเก็บข้อมูล จปฐ. และข้อมูลพื้นฐาน ปี 2559

 ผลการดำเนินงานการจัดเก็บและบันทึกข้อมูล จปฐ.(เขตชนบท) ข้อมูล ณ วันที่ 8 มกราคม 2559

|  |  |  |  |  |  |
| --- | --- | --- | --- | --- | --- |
| **อำเภอ** | **คร. เป้าหมาย** | **ผลการจัดเก็บฯ** | **(ร้อยละ)** | **ผลการบันทึกฯ** | **(ร้อยละ)** |
| เมืองพิษณุโลก | 40,473 | 30,137 | 74.46 | 1,575 | 3.89 |
| นครไทย | 17,093 | 12,196 | 71.35 | 250 | 1.46 |
| ชาติตระการ | 7,920 | 7,311 | 92.31 | 874 | 11.04 |
| บางระกำ | 20,153 | 13,474 | 66.86 | 148 | 0.73 |
| บางกระทุ่ม | 7,619 | 5,117 | 67.16 | 216 | 2.84 |
| พรหมพิราม | 20,061 | 16,817 | 83.83 | 907 | 4.52 |
| วัดโบสถ์ | 7,316 | 6,676 | 91.25 | 1,132 | 15.47 |
| วังทอง | 24,504 | 13,138 | 53.62 | 756 | 3.09 |
| เนินมะปราง | 11,504 | 9,170 | 79.71 | 1,647 | 14.32 |
| **รวมทั้งจังหวัด** | **156,643** | **114,036** | **72.80** | **7,505** | **4.79** |

(ผลการดำเนินงานการจัดเก็บและบันทึกข้อมูลพื้นฐาน (เขตเมือง) ข้อมูล ณ วันที่ 8 มกราคม 2559

|  |  |  |  |  |  |
| --- | --- | --- | --- | --- | --- |
| **อำเภอ** | **ครัวเรือนเป้าหมาย** | **ผลการจัดเก็บฯ** | **(ร้อยละ)** | **ผลการบันทึกฯ** | **(ร้อยละ)** |
| เมืองพิษณุโลก | 14,321 | 0 | 0.00 | 0 | 0.00 |
| นครไทย | 2,040 | 1,713 | 83.97 | 0 | 0.00 |
| ชาติตระการ | 1,253 | 1,183 | 94.41 | 105 | 8.38 |
| บางระกำ | 1,881 | 715 | 38.01 | 0 | 0.00 |
| บางกระทุ่ม | 2,948 | 1,616 | 54.82 | 0 | 0.00 |
| พรหมพิราม | 1,032 | 817 | 79.17 | 0 | 0.00 |
| วัดโบสถ์ | 2,300 | 1,369 | 59.52 | 114 | 4.96 |
| วังทอง | 964 | 443 | 45.95 | 0 | 0.00 |
| เนินมะปราง | 653 | 471 | 72.13 | 34 | 5.21 |
| **รวมทั้งจังหวัด** | **27,392** | **8,327** | 30.40 | **253** | **0.92** |

พัฒนาการอำเภอ ให้เร่งรัดการจัดเก็บข้อมูล จปฐ. และข้อพื้นฐาน พร้อมรายงานทุกวันพุธ

**มติที่ประชุม** รับทราบและถือปฏิบัติ

**๔.3 งานส่งเสริมการพัฒนาชุมชน**

4.3.1 การประกวด Top Ten of OTOP City 2๐15

 กรมการพัฒนาชุมชน ได้ดำเนินโครงการ Top Ten of OTOP City 2๐15 เพื่อสร้างกระแสการประชาสัมพันธ์งาน OTOP และสร้างความภาคภูมิใจในภูมิปัญญา และอัตลักษณ์ของจังหวัด และเป็นการสร้างสีสันให้กับการจัดงาน OTOP City 2๐15 โดยดำเนินการประกวดใน ๒ ระดับ คือระดับภาค ดำเนินการเมื่อวันที่ ๘ – ๙ ธันวาคม ๒๕๕๘ และระดับประเทศ เมื่อวันที่ ๒๓ ธันวาคม ๒๕๕๘ ซึ่งจังหวัดพิษณุโลกได้พิจารณาคัดเลือกผลิตภัณฑ์ OTOP ส่งเข้าประกวดจำนวน ๑๐ ผลิตภัณฑ์ ผลปรากฏว่ากล้วยตาก Organic หจก.จิราพรฟู๊ด จังหวัดพิษณุโลก ได้รับรางวัลที่ ๑ ได้รับเงินสด ๕๐,๐๐๐ บาท พร้อมโล่รางวัล

**มติที่ประชุม** รับทราบ

4.3.2 โครงการประชารัฐเพื่อวิสาหกิจชุมชน

 กรมการพัฒนาชุมชน ได้ดำเนินโครงการประชารัฐเพื่อวิสาหกิจชุมชน ร่วมกับสำนักงานส่งเสริมวิสาหกิจ ขนาดกลาง และขนาดย่อม การท่องเที่ยวแห่งประเทศไทย และบริษัทการปิโตรเลียมแห่งประเทศไทยจำกัด (มหาชน) เพื่อจำหน่ายสินค้าจังหวัด สินค้า OTOP รวมทั้งให้บริการข้อมูลแหล่งท่องเที่ยวภายในจังหวัด ซึ่งจังหวัดพิษณุโลก ดำเนินการร้านค้าประชารัฐ จำนวน ๒ แห่ง คือ

๑) บจ.พิษณุโลกนครปิโตรเลียม ๑๐๐/๒ ม.๔ ต.สมอแข อ.เมืองพิษณุโลก จ.พิษณุโลก

๒) ปตท.ช่างพินิจปิโตรเลียม ๘๓/๑ ม.๑๑ บ้านคลองเมม ต.ท่าช่าง อ.พรหมพิราม จ.พิษณุโลก โดยมอบหมายให้จังหวัดพิษณุโลก พิจารณาคัดเลือกผู้จำหน่ายสินค้า OTOP ในร้านค้าประชารัฐ

พัฒนาการอำเภอ ให้เจ้าหน้าที่ทุกคนช่วยกันประชาสัมพันธ์ร้านค้าประชารัฐให้ทราบโดยทั่วกันต่อไป

**มติที่ประชุม** รับทราบและถือปฏิบัติ

4.3.3 การใช้ตราสัญลักษณ์โครงการหนึ่งตำบล หนึ่งผลิตภัณฑ์(OTOP : ONE TAMBON ONE PRODUCT)

 กรมการพัฒนาชุมชน ได้ส่งแนวทางการดำเนินงานส่งเสริมสนับสนุนผลิตภัณฑ์หนึ่งตำบล หนึ่งผลิตภัณฑ์ (OTOP) (การใช้ตราสัญลักษณ์โครงการหนึ่งตำบล หนึ่งผลิตภัณฑ์ (OTOP : ONE TAMBON ONE PRODUCT) โดยให้ดำเนินการ ดังนี้

๑.๑) หน่วยงานทั้งภาครัฐและเอกชน ที่จัดงานและขออนุญาตนำผลิตภัณฑ์หนึ่งตำบล หนึ่งผลิตภัณฑ์ (OTOP) มาจัดแสดงและจำหน่ายภายใต้ชื่อ “OTOP” ทั้งในประเทศและต่างประเทศ ขอให้ตรวจสอบการลงทะเบียนของสินค้าว่าเป็นผลิตภัณฑ์หนึ่งตำบล หนึ่งผลิตภัณฑ์ (OTOP) หรือไม่จาก <http://๑๑๓.๕๓.๒๔๑.๒๔/CDDReport>

๑.๒) ให้ติดตาม กำกับ ดูแล มาตรฐานคุณภาพผลิตภัณฑ์หนึ่งตำบล หนึ่งผลิตภัณฑ์(OTOP) ที่นำไปจัดแสดงและจำหน่ายในงานภายใต้ชื่อ “OTOP” เพื่อรักษามาตรฐานคุณภาพป้องกันการร้องเรียนจากผู้บริโภค

พัฒนาการอำเภอ ให้แจ้งผู้ผลิตผู้ประกอบการ OTOP ในเรื่องหลักเกณฑ์การใช้ตราสัญลักษณ์โครงการหนึ่งตำบล หนึ่งผลิตภัณฑ์ ให้ทราบโดยทั่วกัน

**มติที่ประชุม** รับทราบและถือปฏิบัติ

4.3.4การจัดเก็บยอดรายได้การจำหน่ายหนึ่งตำบล หนึ่งผลิตภัณฑ์ (OTOP) ปี ๒๕๕๙ (ไตรมาส ๑ – ๒)

แจ้งประมาณการรายได้การจำหน่ายหนึ่งตำบล หนึ่งผลิตภัณฑ์ (OTOP) ปี ๒๕๕๙ (ไตรมาส ๑ – ๒) ดังนี้

|  |  |  |
| --- | --- | --- |
| **อำเภอ** | **ประมาณการรายได้** | **หมายเหตุ** |
| เมืองพิษณุโลก | 148,980,500 |  |
| นครไทย | 56,940,900 |  |
| ชาติตระการ | 14,318,300 |  |
| บางระกำ | 45,803,100 |  |
| บางกระทุ่ม | 110,045,400 |  |
| พรหมพิราม | 33,332,100 |  |
| วัดโบสถ์ | 16,464,900 |  |
| วังทอง | 62,302,100 |  |
| เนินมะปราง | 40,133,500 |  |
| **รวมทั้งสิ้น** | **528,320,800** |  |

**มติที่ประชุม** รับทราบ

4.3.5 การคัดสรรสุดยอดหนึ่งตำบล หนึ่งผลิตภัณฑ์ไทย ปี พ.ศ.2559

 กรมการพัฒนาชุมชนได้รับมอบหมายจากคณะกรรมการอำนวยการหนึ่งตำบล หนึ่งผลิตภัณฑ์แห่งชาติ (กอ.นตผ) ให้รับผิดชอบดำเนินการคัดสรรสุดยอดหนึ่งตำบลหนึ่งผลิตภัณฑ์ไทย (OTOP Product Champion) ต่อเนื่องจากการลงทะเบียนผู้ผลิตผู้ประกอบการ OTOP เพื่อส่งเสริมสนับสนุนให้ผลิตภัณฑ์ OTOP ได้มีโอกาสพัฒนาให้มีคุณภาพมาตรฐานเป็นที่ยอมรับแก่บุคคลทั่วไปจนสามารถใช้เป็นแหล่งสร้างรายได้และความเข้มแข็งให้กับชุมชนอีกทั้งเป็นการกระตุ้นให้เกิดกระบวนการมีส่วนร่วมของผู้ผลิตผู้ประกอบการ OTOP และชุมชนในการพัฒนาผลิตภัณฑ์ โดยปี ๒๕๕๙ กรมการพัฒนาชุมชนกำหนดดำเนินการ ดังนี้

๑) ประชาสัมพันธ์การคัดสรรสุดยอดหนึ่งตำบลหนึ่งผลิตภัณฑ์ไทย (OTOP Product Champion) ทางสื่อต่างๆ ระหว่างเดือนกุมภาพันธ์ – เมษายน ๒๕๕๙

๒) รับสมัคร และคัดสรรฯ ระดับจังหวัด ระหว่างวันที่ ๒๐ – ๒๘ มีนาคม ๒๕๕๙

๓) จังหวัดส่งผลิตภัณฑ์ฯ ให้กรมฯ ในวันที่ ๓๐ มีนาคม ๒๕๕๙

๔) กรมดำเนินการคัดสรรฯ ระดับประเทศ ระหว่างวันที่ ๓๐ มีนาคม – ๘ เมษายน ๒๕๕๙

๕) กรมจัดทำบัญชี ประกาศผลการคัดสรรฯ และมอบใบประกาศ ระหว่างวันที่ ๑๐ – ๓๐ เมษายน ๒๕๕๙

พัฒนาการอำเภอ ให้เจ้าหน้าที่ประชาสัมพันธ์การคัดสรรฯ และประชุมผู้ประกอบการ OTOP ในการเตรียมผลิตภัณฑ์ OTOP, เอกสารสำหรับการคัดสรรฯ เพื่อเป็นการเตรียมความพร้อมการคัดสรรสุดยอดหนึ่งตำบลหนึ่งผลิตภัณฑ์ไทย (OTOP Product Champion)

**มติที่ประชุม** รับทราบ

4.3.6การพัฒนาหมู่บ้านเศรษฐกิจพอเพียง ปี 2559

 จังหวัดฯ ได้กำหนดแนวนโยบายการดำเนินงานการพัฒนาหมู่บ้านเศรษฐกิจพอเพียง ในปี 2559 โดยมีสาระสำคัญ ดังนี้

1) การขับเคลื่อนงานพัฒนาหมู่บ้านเศรษฐกิจ นอกจากแกนนำหมู่บ้าน ร่วมมือกับ อาสาพัฒนาชุมชน คณะกรรมการพัฒนาสตรีหมู่บ้าน เพิ่มหัวหน้าคุ้ม และเพิ่มศักยภาพ ครอบครัวพัฒนา ให้สามารถเป็นผู้นำในการพัฒนา โดยการส่งเสริมการถ่ายทอดองค์ความรู้ของครอบครัวพัฒนา

2) ให้ความสำคัญกับการทำบัญชีครัวเรือนของครอบครัวพัฒนา ให้มีการจัดทำจริง เป็นประจำ และสนับสนุนให้มีการนำข้อมูลมาวิเคราะห์ เพื่อพัฒนาตนเองและชุมชน

3) การเก็บข้อมูลก่อนดำเนินการ ของครอบครัวพัฒนาและชุมชน เพื่อเป็นฐานข้อมูลในการเปรียบเทียบผลการดำเนินงาน ก่อนหลัง สรุปผลสำเร็จการพัฒนาในแต่ละปีได้ชัดเจน

4) ใช้ธนาคารความดี เป็นเครื่องมือในการขับเคลื่อนแผนชุมชน

5) ส่งเสริมกิจกรรมลดรายจ่าย สู่การเพิ่มรายได้ “สัมมาชีพ” เพิ่มขึ้นอย่างน้อย หมู่บ้านละ 1 อาชีพ (ในรอบการประเมินงวดที่ 1)

6) ส่งเสริมการแลกเปลี่ยนเรียนรู้ของชุมชน ด้วยการจัดให้มีการนำเสนอองค์ความรู้ ของปราชญ์ชุมชน อย่างน้อยเดือนละ 1 ครั้ง

7) การรายงานผลการดำเนินงาน ให้ความสำคัญกับความก้าวหน้าของการดำเนินกิจกรรมตามแผนการพัฒนาหมู่บ้าน กำหนดให้มีการรายงานผลทุกเดือน

8) เพื่อสร้างการเรียนรู้ของหมู่บ้านเป้าหมายในระดับอำเภอ /จังหวัด จึงกำหนดเป้าหมายในการ จัดเวทีแลกเปลี่ยนเรียนรู้แกนนำหมู่บ้านเศรษฐกิจพอเพียงในระดับอำเภอ ดำเนินการภายในเดือนกุมภาพันธ์ 2559 (วันละ 2 อำเภอ) และคัดเลือกผู้แทนระดับอำเภอ เพื่อจัดตั้งเครือข่ายผู้นำหมู่บ้านเศรษฐกิจพอเพียงในระดับจังหวัดต่อไป

9) การบันทึกข้อมูลผลการประเมิน GVH ของหมู่บ้านเศรษฐกิจพอเพียง ที่ได้รับงบประมาณกรมฯ ทั้งหมด ทั้ง 2 ครั้ง ในโปรแกรมหน้าเว็บไซต์กรมฯ เป็นเกณฑ์ที่กรมฯ กำหนด

**มติที่ประชุม** รับทราบและถือปฏิบัติ

4.3.7การจัดกิจกรรมเนื่องในวาระครบรอบ 47 ปี โครงการพัฒนาผู้นำอาสาพัฒนา-ชุมชน 28 มกราคม 2559 วันที่ ๒๘ มกราคม ๒๕๕๙ ณ วัดนิมิตรธรรมาราม (วัดใน) ตำบลบ้านกร่าง อำเภอเมืองพิษณุโลก รายละเอียดกิจกรรม ดังนี้

|  |  |  |  |
| --- | --- | --- | --- |
| **ที่** | **กิจกรรม** | **รายละเอียดกิจกรรม** | **หมายเหตุ** |
| ๑ | ถวายราชสดุดี | ถวายเครื่องราชสักการะ /กล่าวถวายราชสดุดีต่อพระบรมฉายาลักษณ์ ร้องเพลงสดุดีมหาราชา และเพลงพ่อแห่งแผ่นดิน |  |
| ๒ | ถวายภัตตาหารเพล | ชมรมผู้นำ อช. อำเภอ/จังหวัดจัดอาหารคาวหวาน สำหรับถวายพระสงฆ์ แห่งละ ๑ ชุด (ข้าว กับข้าว ผลไม้/ขนมหวาน) |  |
| ๓ | ทอดผ้าป่า | ชมรมผู้นำ อช.อำเภอ/จังหวัด จนท.พช. และประชาชนที่สนใจร่วมทำบุญทอดผ้าป่าสมทบทุนชมรมอาสาพัฒนาชุมชนจังหวัดพิษณุโลก โดยอำเภอจัดกองผ้าป่าอำเภอละ ๑ กอง รวบรวมเงินทำบุญแจ้งยอดให้จังหวัดทราบ | ยอดเงินทำบุญ จัดสรรให้ชมรมอำเภอ/จังหวัด ๕๐:๕๐ |
| ๔ | มอบทุนการศึกษา | มอบทุนการศึกษานักเรียน อำเภอละ ๑ ทุน ๆ ละ ๕๐๐ บาท โดยให้อำเภอคัดเลือกนักเรียนเข้ารับทุนฯ ตามคุณสมบัติ ดังนี้๑) กำลังศึกษาชั้นประถมศึกษาปีที่ ๑ – ๖๒) มีความประพฤติดี/ยากจนโดยให้แนบหลักฐานประกอบ : หลักฐานการศึกษา/สำเนาบัตรประชาชน (หรือสูจิบัตร)/สำเนาทะเบียนบ้าน/รูปถ่ายการรับมอบทุน/ใบสำคัญรับเงิน (ผู้ปกครองลงชื่อรับเงิน) | ผู้ปกครองหรือตัวแทนเป็นผู้รับมอบทุนในวันที่ ๒๘ ม.ค.๕๙ และนำไปมอบให้เด็ก พร้อมส่งหลักฐานการมอบทุนให้จังหวัด |
| ๕ | มอบประกาศเกียรติคุณผู้นำ อช.ดีเด่น | อำเภอคัดเลือกผู้นำ อช.ดีเด่น อำเภอละ ๒ คน (ชาย ๑ หญิง ๑) เข้ารับประกาศเกียรติคุณ เพื่อยกย่องเชิดชูเกียรติฯ โดยให้ผู้ได้รับคัดเลือกระดับอำเภอจัดทำเอกสารสรุปผลงานเป็นรูปเล่มตามภารกิจ ๑๐ ประการของผู้นำ อช. ส่งให้จังหวัดรวบรวมประกอบหลักฐานการเป็นผู้นำ อช.ดีเด่น | อำเภอที่ยังไม่ส่งเอกสารสรุปผลงานเป็นรูปเล่มของผู้นำ อช.ดีเด่น กรุณาส่งด้วย  |
| ๖ | อื่นๆ เช่นสาธารณประโยชน์ |  - การรักษาความสะอาด/ความเป็นระเบียบเรียบร้อยภายในชุมชน เส้นทางคมนาคมและแหล่งท่องเที่ยว- การกำจัดผักตบชวาและวัชพืชเพื่อเพิ่มประสิทธิภาพการระบายน้ำและทัศนียภาพที่สวยงาม- การใช้ประโยชน์และสร้างมูลค่าเพิ่มจากผักตบชวา- การอนุรักษ์ทรัพยากรธรรมชาติและสิ่งแวดล้อม |  |

 พัฒนาการอำเภอ มอบหมายให้เจ้าหน้าที่ผู้รับผิดชอบงานนำผู้นำ อช. เข้าร่วมกิจกรรมดังกล่าว

**มติที่ประชุม** รับทราบและถือปฏิบัติ

4.3.9 กรมการพัฒนาชุมชน ส่งชุดกาแฟมาจำหน่ายเพื่อนำเงินสมทบกองทุนพัฒนาเด็กชนบท ราคาชุดละ 200 บาท

พัฒนาการอำเภอ ขอความร่วมมือจากเจ้าหน้าที่ทุกคนจัดจำหน่ายชุดกาแฟ

**มติที่ประชุม** รับทราบและถือปฏิบัติ

**4.4** **เรื่องจากฝ่ายอำนวยการ**

๔.๔.๑ การประเมินผลการปฏิบัติราชการของข้าราชการรอบการประเมินที่ ๑/๒๕๕9

จังหวัด ได้ประชุมคณะทำงานพิจารณาจัดทำข้อตกลงการปฏิบัติราชการและ ผลการประเมินการปฏิบัติราชการของข้าราชการสังกัดกรมการพัฒนาชุมชนจังหวัดพิษณุโลก รอบการประเมินที่ ๑ ประจำปี ๒๕๕๙ วันที่ ๑๑ มกราคม ๒๕๕๙ ได้กำหนดตัวชี้วัด ค่าเป้าหมาย และน้ำหนัก ของพัฒนาการอำเภอ และพัฒนากร

พัฒนาการอำเภอ สั่งการให้ดำเนินการถ่ายทอดตัวชี้วัด ค่าเป้าหมาย และน้ำหนัก จัดทำรายละเอียดบันทึกข้อตกลงตัวชี้วัด และค่าเป้าหมายการปฏิบัติราชการของข้าราชการ ณ ต้นรอบการประเมินที่ ๑ ประจำปี ๒๕๕๙ (๑ ตุลาคม ๒๕๕๘ – ๓๐ มีนาคม ๒๕๕๙) ลงในแบบประเมินผลการปฏิบัติราชการ แบบ Online Real Time ที่เว็บไซต์ www.cdd.go.th และ www.Personel.cdd.go.th เสนอลงนาม เสร็จแล้วรวบรวมส่งจังหวัดภายในวันที่ ๕ กุมภาพันธ์ ๒๕๕๙

**มติที่ประชุม** รับทราบและถือปฏิบัติ

**ระเบียบวาระที่ ๕ เรื่องอื่นๆ** –ไม่มี-

(ลงชื่อ) ชญาน์วัต ผิวผ่อง ผู้จดบันทึกการประชุม

 (ชญาน์วัต ผิวผ่อง)

 (ลงชื่อ) ว่าที่ ร.ต. สุนิมิต ชุ่มพงษ์ ผู้ตรวจบันทึกการประชุม

 (สุนิมิต ชุ่มพงษ์)